|  |  |
| --- | --- |
|  |  |

Notat

Til: NfN styret v/styreleder Henning Verløy

Fra: NfN Sykehus v/Gina Johansen og Trond Smogeli

Kopi: FM-ledere NfN Sykehus

Dato: 16/8 2017

Emne: Avtale om konsulentbistand benchmarking/benchlearning NfN Sykehus

Bakgrunn

NfN og NfN Sykehus har gjennom mange år hatt et godt og fruktbart samarbeid med seniorrådgiver Margrethe Foss gjennom avtaler med Multiconsult og hennes private firma. Avtalene har vært revidert og fornyet årlig, siste gang i mars 2017, gjeldende til og med 31.12.2017. Avtalene har vært basert på hovedavtalen som NfN har inngått med Multiconsult.

Oppdraget for NfN sykehus har i hovedsak bestått av tre deler:

1. ledelse og utvikling sammen med FM-ledergruppen
2. nøkkeltallrapport av god kvalitet sammen med controllergruppen
3. sikre bruk av nøkkeltallsrapporten og utvikling av fagområdene sammen med faggruppene/prosjektene.

Vurdering

NfN sykehus har gjennom flere år arbeidet etter denne strukturen og ser at det nå er behov for å utvikle oss videre gjennom økt fokus på benchlearning og konseptutvikling innenfor ulike FM-områder.

I forbindelse med siste gjennomgang av avtalen ble det i FM-leder møte for NfN sykehus drøftet ulike metodevalg, prosessalternativer og verktøy. Det ble besluttet å nedsette et arbeidsutvalg som ble gitt i oppgave å vurdere/utarbeide en kravspesifikasjon og tilbudsinnbydelse som grunnlag for en ny avtale.

Anbefaling

Arbeidsutvalget anbefaler at tilbudsinnbydelsen til aktuelle konsulentselskap utarbeides som en «Konseptkonkurranse». Dette innebærer at konsulentselskapene inviteres til å utarbeide et benchmarking og –learning program/konsept for NfN-sykehusene, basert på dagens nøkkelstallsdatabase og eventuelle rammebetingelser/premisser som FM-ledergruppen måtte legge til grunn for videre arbeid. Konsulentselskapene inviteres til å levere et tilbud og presentere sitt konsept for FM-ledergruppen innenfor en gitt frist (eks  forbindelse med Gardemoensamlingen i november 2017).

Nødvendige avklaringer

Arbeidsutvalget legger til grunn for tilbudsinnbydelsen at nøkkeltallsmalene, rapportene og opplegget er NfN sin eiendom, dvs. alle rettigheter tilhører NfN. Videre er informasjonen som fremkommer i rapportene konfidensiell, informasjonen skal ikke spres til andre enn de deltakende virksomheten. Materialet og resultatet skal ikke brukes i tilbyder sin øvrige virksomhet.

Arbeidsutvalget ber styremedlem i NfN Trond Smogeli avklare med NfN-styret om det er innenfor rammen av NfN-samarbeidet at sykehusene bryter med dagens hovedavtale som NfN har med Multiconsult og inngår en slik type konseptkonkurranse som arbeidsutvalget anbefaler. Dersom dette aksepteres må det avklares om det er NfN som skal stå som formell anbudsbestiller eller om dette kan gjøres av ett av sykehusene på vegne av alle sykehusene.

Forslag til vedtak

1. NfN styret gir NfN sykehus anledning til å innhente tilbud på kjøp av konsulenttjenester under de vilkår som fremkommer i saksfremlegget.
2. NfN sykehus, ved ett av sykehusene, skal stå som formell anbudsbestiller og sykehusene skal selv dekke kostnadene som avtalen medfører.

Tromsø, 12. august 2017

På vegne av FM-lederne i NfN sykehus

*Gina Johansen* og *Trond Smogeli*